Flandriako azoka eta ikuztegia

Flandriako azoka eta ikuztegia Joos Momper margolari flandiarraren margolana da. 1620. hamarkadan egin zuen.https://www.wga.hu/frames-e.html?/html/m/momper/josse2/market.html Espezialista batzuen ustez Momperren eta Jan Brueghel Zaharraren arteko kolaborazioaren fruitua izan daiteke. Bigarren honen eragina, behintzat, nabaria da. Gaur egun Madrilgo Pradoko museoan erakusten da. Erabilitako teknika olio mihise gainean da.https://rkd.nl/en/explore/images/record?query=Joos+de+Momper+Prado&start=0

 Historia 
Margolana gaur egun Madrilgo Prado museoan dago. Errege Bildumaren parte izan zen XVIII. mendearen hasieratik gutxienez, Zarzuela jauregian zegoenean.

 Deskribapena 
Margolanak tamaina handia du: 166x194 zm.

Paisaia-pinturaren eta genero-pinturaren arteko nahasketa da obra hau. Flandrian ohikoa zen arropa zuritzea landetan. Pertsonek oihalak zabaltzen zituzten eremu batean, zuritzeko. Horretarako espazio irekia erabiltzen zen non, eguzki-argiaren eraginez, oihalak garbitzen eta zuritzen ziren. Aspin, Chris (1981), The Cotton Industry. Shire Publications, 24.or. 

Zuriketa-eremuak ere ohikoak ziren Ingalaterrako iparraldean. Flandestarrek hara emigratu zuten Erdi Aroan eta Aro Modernoaren hasieran; adibidez, uste da Whitefield hiriaren izena, Manchesterren kanpoaldean, kolono flandestarrek erabilitako Erdi Aroko zuritze-eremuetatik datorrela.Wilson, John F (1979), A History of Whitefield, John F Wilson, ISBN 0-9506795-1-8.

Ezkerrean, margoak hiriko merkatu zalapartatsu bat irudikatzen du. Kontraste atsegina dago merkatu biziaren eta frenetikoaren eta zuritze-eremu lasaiaren artean; baita lehen planoaren eta zeru garaiaren artean ere.

 Erreferentziak 

 Kanpo estekak 
 :Mercado y lavadero en Flandes Margolana Pradoko museoaren webgunean.

Kategoria:Joos Momperren margolanak
Kategoria:Pradoko Museoaren margolan bildumak
Kategoria:1620ko hamarkadako margolanak
Kategoria:Genero-eszenen margolanak
Kategoria:Paisaiak artean